10 साल, 56 करोड़, नहर की जगह बनाई नाली
सल्का डायवर्सन भ्रष्टाचार का दर्शन
इन गांवों में सिंचाई का दावा: अमाली, कलारतराई, खुरदुर, पीपरतराई, मोहनभाठा, बाकीघाट, भरारी, पथर्रा, भुंडा, खरगहनी, नवापारा, लारीपारा, कलमीटार व भौंव्वाकापा शामिल हैं।
14 ग्राम होंगे लाभान्वित
14 मीटर वियर की लंबाई
21 किमी मुख्य नहर की लंबाई
55.90 करोड़ योजना की वर्तमान लागत
3570.30 लाख आरआईडीएफ के तहत ऋण
1536 वर्ग किलोमीटर जलग्रहण क्षेत्र
1960 हेक्टेयर जमीन प्रस्तावित सिंचाई
योजना एक नजर में
संजय मिश्रा | बिलासपुर
कोटा डिवीजन का सल्का डायवर्सन प्रोजेक्ट। सिंचाई विभाग के अफसरों ने 10 साल में डेम बनाने और नहर निकालने के नाम पर अब तक 55.90 करोड़ फूंक डाले हैं। दावा 14 गांवों के खेतों को सिंचाई की सुविधा देने का। लेकिन नहर की यह तस्वीर प्रोजेक्ट की आड़ में अफसरों द्वारा किए गए भ्रष्टाचार की कहानी खुद ही बयां कर रही है। किसी को भरोसा ही नहीं होगा कि इस नहर से 14 गांवों में सिंचाई की सुविधा मिल रही है। सल्का डायवर्सन प्रोजेक्ट की शुरुआत 16 मार्च 2007 को हुई थी। तब इसके लिए 18.80 करोड़ रुपए स्वीकृत हुए थे। सिंचाई विभाग के अफसरों ने काम में इतनी देर की कि लागत ही तीन गुना से अधिक पहुंच गई। प्रोजेक्ट में भू-अर्जन के लिए 3.78 करोड़ रुपए देने के बाद जनवरी 2017 तक 55.90 करोड़ रुपए खर्च हो चुके हैं। मौके पर पहुंचने पर साफ दिखाई देता है कि नहर के नाम पर एक्सीवेटर से खुदाई कर नाली निकाल दी गई है। नहर में उगी बड़ी-बड़ी घास इस बात का सबूत है कि खुदाई के बाद अफसरों ने फिर पीछे मुड़कर नहीं देखा।
आप एक-दो माह तो रुकिए, घास साफ हो जाएगी
आरएस नायडू, ईई, कोटा डिवीजन जल संसाधन विभाग
सीधी बात
सल्का डायवर्सन प्रोजेक्ट में नहर की चौड़ाई कितनी है?
- नहर की चौड़ाई सभी जगह अलग-अलग है।
जहां से नहर शुरू हुई है, वहीं का बता दीजिए?
- वास्तविक तो याद नहीं है। पूछकर बताता हूं।
एक्सीवेटर से खुदाई कर नाली बना दी गई है। नहर ऐसी भी होती है क्या?
- नहीं-नहीं... वह इनकंपलीट होगी। कहीं कोई खामी होगी, तो उसे बनवा दिया जाएगा। अभी उसका काम चल रहा है।
आपके आफिस से पता चला है कि 95 % काम पूरा हो चुका है।
- अभी नहर का टेंडर चल रहा है। घास साफ करा दी जाएगी। आप एक-दो माह तो रुकिए।
सिंचाई अफसरों ने नहीं देख ा कि नहर बनाई या नाली?
- मौके पर देखकर ही कुछ बता पाऊंगा। हम लोग रेलवे फाटक से सर्च करते आ रहे हैं।
आप को जहां की लोकेशन बताई जा रही है, वहां गए हैं कि नहीं?
- वहां गया हूं। वह बहुत पुराना काम है। काम हुए 6 साल हो चुके हैं।
bho_Deva hne_Deva awa_Deva hin_Deva bho_Deva bho_Deva hin_Deva hin_Deva bho_Deva hin_Deva hin_Deva mai_Deva hin_Deva hin_Deva hne_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva